**Hodnotiaca správa činnosti Rady školy pri ZŠ s MŠ Chorvátsky Grob**

**za rok 2019**

* **Zloženie Rady školy v roku 2019**

**Zloženie Rady školy do konca funkčného obdobia dňa 26.11.2019**

|  |  |
| --- | --- |
| **Meno a priezvisko, funkcia v Rade školy** | **Organizačná zložka** |
| Blaščáková Katarína, predsedníčka | ZŠ – pedagogickí zamestnanci |
| Múčková Martina(do 21. 1. 2019 Florek Ľuboš) | Zriaďovateľ – ObÚ |
| Gábor Bungyi( do 21. 1. 2019 Michnicová Zuzana) | Zriaďovateľ – ObÚ |
| Dáša Turbová(do 21. 1. 2019 Bálintová Katarína) | Zriaďovateľ – ObÚ |
| Kristína Cedulová(do 21. 1. 2019 Bednáriková Katarína) | Zriaďovateľ – ObÚ |
| Bihalová Andrea | MŠ – pedagogickí zamestnanci |
| Hamzová Jitka | ZŠ s MŠ – nepedagogickí zamestnanci |
| Tomaškovičová Martina | ZŠ rodičia |
| Zeman Robert(do 31. 8. 2019) | ZŠ rodičia |
| Ježeková Havlíková Lucia(do 31. 8. 2019) | MŠ Javorová Alej a Rubínová rodičia |
|  Černayová Soňa(do 31. 8. 2019 Komorová Zuzana) | MŠ Školská rodičia |

**2. Uskutočnené zasadnutia Rady školy v roku 2019**

V kalendárnom roku 2019 Rada školy pri ZŠ s MŠ Chorvátsky Grob zasadala dohromady

**1. riadne zasadnutie dňa 7. 2. 2019 o 17:30 hod.:** Na základe nových delegačných listín boli za zriaďovateľa do Rady školy delegovaní noví členovia – pani Martina Múčková, pani Kristína Cedulová, pani Dáša Turbová a pán Gábor Bungyi. Za zapisovateľku bola zvolená pani Martina Múčková. Rada školy schválila znenie Hodnotiacej správy o činnosti Rady školy za rok 2018 a odporučila zverejnenie tejto správy na web stránke školy. Na požiadanie Rady školy pani riaditeľka Mgr. Monika Svorad predniesla Správu o výchovno-vzdelávacej činnosti, jej výsledkoch a podmienkach ZŠ s MŠ Chorvátsky Grob za prvý polrok šk. roka 2018/2019. Členovia Rady školy vzali túto správu na vedomie.

Rada školy odporučila zriaďovateľovi vypracovať a následne predložiť Rade školy právnu analýzu v akom časovom horizonte je možné rozdelenie škôl, kedy je vhodné vyhlásenie výberového konania na novú riaditeľku ZŠ s MŠ, kedy treba zriadiť nové Rady školy a všetky ostatné súvislosti tohto procesu.

Rada školy odporučila predsedovi odborov, aby informoval Radu školy o postupe pri hrubom porušení pracovnej disciplíny podľa Kolektívnej zmluvy (ak sa o tomto Kolektívna zmluva, alebo Kolektívna zmluva vyššieho stupňa zmieňuje).

Na zasadnutí bol prednesený Návrh na prerokovanie odvolania Mgr. Moniky Svorad, riaditeľky Základnej školy s materskou školou Chorvátsky Grob. Tento Návrh bol prerokovaný, k jednotlivým dôvodom na odvolanie prebehla diskusia medzi členmi Rady školy. Po diskusii bol prednesený protinávrh: Zvolať na koniec júna mimoriadne zasadanie Rady školy za účelom odvolania riaditeľky ZŠ s MŠ Chorvátsky Grob z organizačných dôvodov (rozdelenie škôl), aby sa následne vyhlásili 2 výberové konania na nové riaditeľky. Návrh ani protinávrh nebol prijatý a bolo zvolané mimoriadne zasadnutie Rady školy v tejto veci bez účasti verejnosti a hostí.

**1. mimoriadne zasadnutie dňa 7. 2. 2019 o 19:30 hod.:** Rada školy prijala Návrh zvolať mimoriadne zasadnutie Rady školy dňa 13. 6. 2019 o 17:30 hod. s bodom programu: odvolanie riaditeľky ZŠ s MŠ Chorvátsky Grob z organizačných dôvodov. Rada školy odporučila, aby riaditeľka ZŠ s MŠ Chorvátsky Grob Mgr. Monika Svorad predkladala na zasadnutia Rady školy záznam o riešení problémov, ktoré jej písomne predložila Rada rodičov (Školská, Javorová alej a Monar).

**2. mimoriadne zasadnutie dňa 6. 3. 2019:** Rada školy zasadala vo veci vydania stanoviska k vyradeniu elokovaného pracoviska ZŠ s MŠ Javorová alej 1 zo siete škôl a školských zariadení a k zaradeniu ZŠ s MŠ Javorová alej 1 do siete škôl a školských zariadení. Rada školy súhlasila a odporučila vyradenie elokovaného pracoviska ZŠ s MŠ Javorová alej 1 zo siete škôl a školských zariadení k 31. 8. 2019. Rada školy pri ZŠ s MŠ súhlasila a odporučila zaradenie ZŠ s MŠ Javorová alej 1 do siete škôl a školských zariadení k 1. 9. 2019.

Rada školy ďalej požiadala Obecný úrad o vypracovanie finančnej analýzy procesov súvisiacich s chodom obidvoch ZŠ s MŠ po ich rozdelení a o zasielanie mesačných správ (vždy k 10temu dňu v mesiaci) o aktuálnom stave rozdelenia škôl, finančných tokoch a s tým súvisiacich najbližších plánovaných krokov.

Rada školy požiadala vedenie ZŠ s MŠ o návrhy, ako riešiť situáciu s nedostatkom zamestnancov. Rada školy odporučila riaditeľke ZŠ s MŠ, aby požiadala vedenie Obecného úradu o splatenie dlhu, ktorý vznikol zo strany vedenia obce voči škole v predchádzajúcom období.

**2. riadne zasadnutie dňa 20. 5. 2019:** Rada školy bola oboznámená s výsledkami zápisu do ZŠ a MŠ: Do ZŠ bolo zapísaných 117 detí s počtom odkladov 9.V pláne je 6 tried prvého ročníka, 2 na Školskej ulici s počtom 35 detí, z toho 15 CLIL a 4 na Javorovej aleji s počtom 82 detí, z toho 43 do CLIL triedy. Do MŠ bolo zapísaných ku školskému roku 2019/2020 182 detí. Pani riaditeľka Radu školy informovala, že v prípade odčlenenia ZŠ s MŠ Javorová Alej bude nutné prijať riaditeľa a učtovníčku / mzdárku na čiastočný prac. úväzok. Taktiež bude nutné navýšenie počtu učiteliek, upratovačiek, IT technika a tiež odchádza školník zo ZŠ Javorová Alej.

Rada školy požiadala o informáciu o stave žiadosti na Obecný úrad o vrátenie nedoplatku vo výške 102 247 Eur, táto podľa informácií pani riaditeľky ostala bez odpovede Obecného úradu. Pán poslanec Selep k tomu tlmočil vyjadrenie kontrolóra obce, že je to uzavretá záležitosť predchádzajúceho vedenia obce.

Rada školy rokovala o návrhu na organizačné a materiálno-technické zabezpečenie šk. roku 2019/2020, kde prebrala viacero variant. Rada školy pri ZŠ s MŠ Chorvátsky Grob neodporučila zriaďovateľovi – obci Chorvátsky Grob realizáciu alternatívy dvojzmennej prevádzky ZŠ Školská 4 v šk. roku 2019/2020.

Ďalej Rada školy odporučila prestrešiť ihriská na ZŠ Školská a ZŠ Javorová alej za rovnakých podmienok podpory obce a využiť na výučbu v ZŠ Školská 4 v šk. roku 2019/2020 priestory Klubového domu. Rada školy odporučila zaviesť metódu CLIL do vyučovania.

Rada školy odporučila podať doplnenú žiadosť o zaradenie ZŠ Javorová Alej do siete škôl do 31.5.2019. Rada školy odporučila riaditeľke ZŠ s MŠ, aby požiadala vedenie obecného úradu o riešenie prehrievania tried ZŠ v obidvoch budovách (Javorová Alej, aj Školská) montážou klimatizácie.

**3. mimoriadne zasadnutie dňa 13. 6. 2019:** Návrh na odvolanie riaditeľky ZŠ s MŠ Chorvátsky Grob z organizačných dôvodov zo dňa 7. 2. 2019 Rada školy stiahla z programu zasadnutia, nakoľko dôvody na odvolanie neboli aktuálne.

Rada školy pri ZŠ S MŠ odporučila obecnému úradu, aby sa zaoberal prehrievaní všetkých školských budov (ZŠ, MŠ, jedálne na Školskej ul. aj v Javorovej aleji), aby zabezpečil odborníka, ktorý posúdi a navrhne najefektívnejšie riešenie ich prehrievania.

Rada školy pri ZŠ s MŠ odporučila odčlenenie jedálne a kuchyne Javorová alej od kuchyne Školská 4. ​ Rada školy pri ZŠ s MŠ odporúča obecnému úradu zistiť možnosti odpredaja, resp. iného riešenia prebytočného zariadenia-inventáru z kuchyne na Javorovej aleji a následné dokúpenie potrebného vybavenia.

 Rada školy pri ZŠ s MŠ odporúča obecnému úradu opätovne riešiť stavby telocviční v oboch budovách /Školská ulica aj Javorová alej/ čo najskôr, nakoľko momentálne riešenie je dočasné.

Rada školy odporúča Rade rodičov, aby návrhy aktivít pre deti do školy predložila do 15.9., aby ich bolo možné zapracovať do plánu školských akcií.

**3. riadne zasadnutie Rady školy dňa 22. 10. 2019:** Pani riaditeľka Mgr. Monika Svorad predniesla Správu o výchovno-vzdelávacej činnosti, jej výsledkoch a podmienkach v ZŠ s MŠ Chorvátsky Grob v šk. roku 2018/2019. Rada školy zobrala túto správu na vedomie a odporučila zriaďovateľovi – obci Chorvátsky Grob – túto správu schváliť.

Rada školy bola tiež oboznámená a zobrala na vedomie Inovovaný školský vzdelávací program pre ZŠ, Plán práce školy v školskom roku 2019/2020, Vzdelávací program MŠ, Plán činností MŠ a materiálno-technické zabezpečenie šk. roka 2019/2020.

Rada školy odporučila obecnému úradu zaoberať sa otázkou riešenia problému s elektrickou panvicou v školskej jedálni na základe problematického varenia jedla, ktoré opísala vedúca školskej jedálne. Rada školy ďalej odporučila zriaďovateľovi zabezpečiť tienenie v školskej jedálni, jej vymaľovanie a obloženie (aby boli splnené hygienické normy a požiadavky).

Rada školy žiadala zriaďovateľa o poskytnutie informácií o stave výstavby telocvične k najbližšiemu zasadnutiu.

V bode Rôzne odznela zo strany rodičov požiadavka riešiť nespokojnosť s vyučovaním matematiky (obzvlášť 9. ročník) – pani riaditeľka navrhla tieto opatrenia: hospitácie na hodine matematiky, riaditeľský test a oboznámenie rodičov s jeho výsledkami a ďalším postupom.

Pani ekonómka dala návrh na zakúpenie sušičky, príp. mangľa na pranie bielizne z MŠ, nakoľko by to bolo ekonomicky výhodnejšie ako súčasné platenie firme. Pani zástupkyňa MŠ mala zistiť, či by toto riešenie bolo v súlade s hygienickými požiadavkami a v prípade, že by to bolo možné, zakomponovať spolu s pani ekonómkou túto položku do návrhu rozpočtu do nového kalendárneho roka.

**K 01.09.2019 došlo k odčleneniu elokovaného pracoviska ZŠ Javorová alej od ZŠ s MŠ Chorvátsky Grob a ku vzniku samostatného právneho subjektu ZŠ Javorová alej 1. Z uvedeného dôvodu bola ustanovená nová Rada školy pri ZŠ Javorová alej 1.**

**Rada školy pri ZŠ Javorová alej 1, 90025 Chorvátsky Grob**

**Zloženie Rady školy od začiatku nového funkčného obdobia dňa 12.11.2019**

|  |  |
| --- | --- |
| **Meno a priezvisko** | **Organizačná zložka** |
| Mgr. Eva Chrkavá Baničová | ZŠ – pedagogickí zamestnanci |
| Jana Holub Sluková | ZŠ – pedagogickí zamestnanci |
| Dušan Chrkavý | ZŠ– nepedagogickí zam. |
| Katarína Bálintová | ZŠ– rodičia |
| Zuzana Michnicová | ZŠ– rodičia |
| Katarína Bednáriková | ZŠ – rodičia |
| Pavol Polaček | ZŠ – rodičia |
| Patrícia Fatulová | Delegovaný za zriaďovateľa |
| Jozef Selep | Delegovaný za zriaďovateľa |
| Lucia Ježeková Havlíková | Delegovaný za zriaďovateľa |
| Dáša Turbová | Delegovaný za zriaďovateľa |

**Ustanovujúce zasadnutie novej Rady školy dňa 15. novembra 2019**

 Na ustanovujúcom zasadnutí Rady školy sa stretli noví členovia Rady školy (viď. tabuľka od začiatku nového funkčného obdobia dňa 12.11.2019), zvolení riadnymi voľbami. Za predsedníčku Rady školy bola zvolená pani Eva Chrkavá Baničová, za zapisovateľku bola zvolená pani Eva Chrkavá Baničová.

**1. riadne zasadnutie Rady školy dňa 10. decembra 2019**

Rada školy bola oboznámená a odsúhlasila Štatút Rady školy na ďalšie funkčné obdobie. Ustanovili sa termíny zasadanie Rady školy v termínoch: 10.12. 2019; 04.02. 2020; 12.05. 2020; 22.09. 2020; 10.11. 2020. Rada školy sa oboznámila s plánovanými a  prebiehajúcimi aktivitami. projektami školy.

* Lesopark Čierna Voda (dotácia z nadácie ČSOB) – Občianske združenie plánuje vybudovať náučný chodník
* Finančná gramotnosť detí – zapojenie 4. ročníka do projektu NBS
* Vianočné trhy – charitatívny podtext, vyzbierané peniaze venovať dvom hendikepovaným deťom

Ďalším bodom programu boli aktuálne problémy školy:

* Kvalita obedov – ako funguje stravovacia komisia, kontakt pre rodičov
* Školská jedáleň – ekonomický prenájom nie je možný, plánuje sa zväčšenie jedálne
* Výberové konanie na pozíciu riaditeľa školy – do 1. kola sa prihlásilo „0“ záujemcov, aktuálne je vyhlásené nové výberové konanie

Rade školy bola predložená predbežná správa o čerpaní financií z rozpočtu školy v roku 2019 a členovia sa oboznámili s rozpočtom na rok 2020.

Rada školy bola informovaná o pedagogicko–organizačnom a materiálnom zabezpečení výchovno – vzdelávacieho procesu v školskom roku 2019/2020.

Členovia RŠ boli oboznámení s personálnym obsadením školy a počtom žiakov v školskom roku 2019/20

Rada školy počas roka 2019 presadzovala verejné záujmy a záujmy rodičov, pedagogických i ostatných zamestnancov školy v oblasti výchovy a vzdelávania, plnila iniciatívnu a poradnú funkciu, ako aj funkciu verejnej kontroly práce vedúcich zamestnancov, čím splnila svoje základné poslanie. Všetci členovia Rady školy sa stavali k svojej úlohe zodpovedne, pravidelne sa zúčastňovali na zasadnutiach, k problémom sa stavali s primeranou mierou aktivity, objektívnosti, spolupatričnosti a snažili sa prispievať k ich vyriešeniu čo najefektívnejšou cestou, za čo im touto cestou veľmi pekne ďakujem. Požiadavky Rady školy v oblasti dofinancovania v zmysle VZN neboli však zo strany zriaďovateľa akceptované.

V Chorvátskom Grobe dňa 24. 1. 2020

Mgr. Eva Chrkavá Baničová, predsedníčka Rady školy